Qorxmaz Sücəddinov

**Sücəddinov (Əsgərbəyli) Qorxmaz Məmməd Tağı oğlu** () — azərbaycanlı, sovet heykəltaraşı, Azərbaycan SSR əməkdar rəssamı (1982).

## Bioqrafiya
Qorxmaz Sücəddinov 16 aprel 1932-ci ildə Azərbaycan SSR Gəncə şəhərində, Kənd Təsərrüfatı İnstitutunun torpaqşünaslıq kafedrasının professoru Tağı Əsgərbəylinin ailəsində anadan olmuşdur. 1937-ci ildə Qorxmazın atası yalan donos əsasında repressiyaya uğramış və sonradan Komi MSSR-də düşərgədə həlak olmuşdur. Stalin öldükdən sonra Xruşovun "mülayim hava" dövründə ölümündən sonra ona bəraət verilmişdir.

Nənəsi, "vətən xaini"nin oğlunun həmişə "təcrid" olunacağından qorxaraq, nəvəsinə öz "Sücəddinov" soyadını vermiş və onu Bakıya gətirmişdir. Burada o, dayısı Yaqub Sücəddinovun ailəsində böyümüş və tərbiyə almışdır.

Müharibədən sonrakı çətin həyat şəraitinə baxmayaraq, oğlanda rəsmə həvəs yaranır və o, Əzim Əzimzadə adına Azərbaycan Dövlət Rəssamlıq Məktəbində oxumağa başlayır. Məktəbi müvəffəqiyyətlə bitirdikdən sonra Qorxmaz Lvovdakı Tətbiqi və Dekorativ Sənət İnstitutuna qəbul olunur, oradan Tbilisi Dövlət Rəssamlıq Akademiyasına köçürülür və burada onun mentoru məşhur heykəltaraş Konstantin Mixayloviç Merabişvili olur.

Qorxmaz Sücəddinovun ilk peşəkar işi bu gün Bakı şəhərinin simvollarından biri sayılan "Bəhram Gur" dekorativ fəvvarəsidir. Son işlərindən biri isə – Azərbaycanın xalq artisti, məşhur "qayınana" Nəsibə Zeynalovanın qəbirüstü abidəsi və xatirə lövhəsidir. Bunların arasında isə bütöv bir monumental və dəzgah işləri qalereyası yer alır. Onlar arasındakı dövrdə isə Gəncədə Nizami Gəncəvinin mavzoleyi qarşısında dahi şairin əsərlərinin motivləri üzrə hazırlanmış "Xəmsə" kompozisiyası, Qazaxda "Vidadi və Vaqif" abidəsi, Bakıda Rus Dram Teatrının fasadında Səməd Vurğunun portret barelyefi, Zaqulbada "Abşeron" dekorativ kompozisiyası və s. əsərləri qeyd etmək olar.

Qorxmaz Sücəddinov həyatı boyu çoxsaylı sərgilərin iştirakçısı olmuş, onun əsərlərindən bəziləri, o cümlədən, bürünc və ağacdan hazırlanmış əsərləri: "Musiqi", "Fikirlər", Füzuli, Xəqani, Dədə Qorqud, Cavad xan və Rixard Zorgenin portretləri ölkədə və xaricdə muzeylərdə və şəxsi kolleksiyalarda saxlanılır. Bu və ya digər səbəblərdən sənətkarın bəzi əsərləri bu günlərə gəlib çatmamışdır. Belə ki, Gəncə şəhərinin girişində duran alüminiumdan hazırlanmış əzəmətli "Qız əlində piyalə" heykəli 1990-cı illərin əvvəllərində yoxa çıxmış, Lenin və Qatır Məmmədin heykəlləri isə ideoloji səbəblərdən sökülmüşdür.
Sovetlər dövründə Qorxmaz Sücəddinov uzun illər ərzində Bakıda Politexnik İnstitutunun Memarlıq fakültəsinin təsviri incəsənət kafedrasında rəsm dərsi demişdir. 90-cı illərdə Türkiyədə, əvvəlcə Ərzurumda Atatürk Universitetinin Təsviri incəsənət fakültəsində, sonra isə Kayseridə Erciyes Universitetinin İncəsənət fakültəsində müəllimlik fəaliyyətini davam etdirmiş və burada Rəssamlıq və heykəltaraşlıq kafedrasına rəhbərlik etmişdir. O, Türkiyədə yaşadığı dövr ərzində bu ölkənin görkəmli xadimləri Mustafa Kamal Atatürkün, Memar Sinanın və Yunus Emrenin portret heykəllərini yaratmışdır.

Bakıda vəfat edib və həyat yoldaşının yanında dəfn olunub.

## Ailəsi
: Həyat yoldaşı — Məmmədova Jozefina
: Oğlu — Vahid Sücəddinov
: Nəvələri — Sücəddinova Fidan,
: Sücəddinova Məryam

Fayl:3. Bakhram Gur.jpg|Bəhram Gur
Fayl:2. Bakhram Gur.jpg|Bəhram Gur
Fayl:4. Bakhram Gur.jpg|Bəhram Gur
Fayl:1. Nizami Mausoleum (part).jpg|Xəmsə
Fayl:2. Nizami Mausoleum (part).jpg|Xəmsə (fraqment)
Fayl:3. Nizami Mausoleum (part).jpg|Xəmsə (fraqment)
Fayl:4. Nizami Mausoleum (part).jpg|Xəmsə (fraqment)
Fayl:5. Nizami Mausoleum (part).jpg|Xəmsə (fraqment)
Fayl:6. Nizami Mausoleum (part).jpg|Xəmsə (fraqment)
Fayl:QS's Absheron (4).jpg|Abşeron
Fayl:QS's Vidadi & Vagif (23).jpg|Vidadi və Vaqif
Fayl:QS's Qatir Mammad (17).jpg|Qatır Məmməd
Fayl:QS's Sculpture at the entrance to the city of Ganja (11).jpg|Qız əlində piyalə
Fayl:QS's Fizuli (6).jpg|Füzuli
Fayl:QS's Yunis Emre (25).jpg|Yunis Əmrə
Fayl:QS's Samed Vurgun (15).jpg|Səməd Vurğun
Fayl:QS's Khagany (13).jpg|Xaqani
Fayl:QS's Javad Khan (22).jpg|Cavad xan
Fayl:QS's Portret of a Man (16).jpg|Kişi portreti
Fayl:QS's Dede Korkut (31).jpg|Dədə Qorqut
Fayl:QS's Vagif (28).jpg|Vaqif
Fayl:QS's Rikhard Zorge (9).jpg|Richard Sorge
Fayl:QS's Fizuli (19).jpg|Füzuli
Fayl:QS's Ataturk (10).jpg|Atatürk
Fayl:QS's Jahangir Zeynalov (14).jpg|Cahangir Zeynalov
Fayl:QS's Nasiba Zeynalova (12).jpg|Nəsibə Zeynalova
Fayl:QS's Nasiba Zeynalova (21).jpg|Nəsibə Zeynalova
Fayl:QS's Autumn (30).jpg|Payız
Fayl:QS's Saplings (26).jpg|Pöhrələr
Fayl:QS's Balet (27).jpg|Balet
Fayl:QS's Figure of a Man (1).jpg|Kişi fiquru
Fayl:QS's Appeal (24).jpg|Çağırış
Fayl:QS's A Kiss (3).jpg|Öpüş
Fayl:Scan382 edited.jpg|Musiqi
Fayl:QS's Razdumya (32).jpg|Dalğınlıq
Fayl:QS's Eskiz of Ali & Nino (2).jpg|Əli və Nino eskizi
Fayl:QS's Figure of a Girl (20).jpg|Qadın fiquru
Fayl:QS's Figure of a Girl (29).jpg|Qadın fiquru
Fayl:QS's Figure of a Girl (5).jpg|Qadın fiquru
Fayl:QS's Figure of a Girl (8).jpg|Qadın fiquru
Fayl:QS's Figure of a Girl (18).jpg|Qadın fiquru
Fayl:Diplomnaya rabota Xaqani.jpg|Diplom işi _Xaqani


## İstinadlar